આવી સમિટમાં રજૂ થતાં ઇન્વેસ્ટમેન્ટ ઇન્ટેન્શન સંદર્ભે ઓનલાઇન સિસ્ટમ અમલમાં મૂકાઇ છે. જેમાં ઇન્ટેન્શન્સની ઓન લાઇન નોંધણી કરાવનારા રોકાણકારને યુઝરનેમ-પાસવર્ડ ફાળવવામાં આવે છે. ઉપરાંત આવા ઉદ્યોગ-રોકાણના મોનીટરીંગ માટે જવાબદાર અધિકારીઓને ફરજ સોંપાઇ છે. જે સંદર્ભે કલેક્ટર કક્ષાથી લઇને મુખ્ય સચિવ અને મુખ્યપ્રધાન ક્ક્ષાએથી મોનીટરીંગ થાય છે. ઉદ્યોગ સ્થાપવામાં પડતી મુશ્કેલી-સમસ્યાઓનું પણ ઓનલાઇન નિરાકરણ થાય છે. રાજ્યમાં ઉદ્યોગ સ્થાપવા માટે શ્રેષ્ઠ પદ્ધતિ ગોઠવવામાં આવી છે અને ઈજ ઓફ ડુઇંગ બિઝનેસનું ખાસ ધ્યાન રાખી રાજ્યમાં ઉદ્યોગો માટે મૈત્રીપૂર્ણ વાતાવરણનું નિર્માણ કરાયું હોવાનું પણ જણાવ્યું હતું. આ સમિટ માટે ઉચ્ચ અધિકારીઓ-ઉદ્યોગકારોના બનેલાં ૧૦ જેટલાં પ્રતિનિધિ મંડળો જુદા જુદા દેશોની મુલાકાત લઇ આ સમિટ માટે નિમંત્રણો પાઠવ્યા હતા. આ દેશો પૈકી ગુજરાત સાથેના વ્યાપાર સંબંધોને ધ્યાને લઇ પાર્ટનર કન્ટ્રીની પસંદગી કરવામાં આવે છે. આ સમિટ દરમિયાન રૂા.૬૧.૫૩ કરોડનો ખર્ચ કરવામાં આવ્યો છે.